Návrh

**NARIADENIE VLÁDY**

**Slovenskej republiky**

z ... 2022,

**ktorým sa ustanovuje, v súvislosti s ktorými zahraničnými investíciami existuje zvýšené riziko negatívneho vplyvu na bezpečnosť alebo verejný poriadok (nariadenie o kritických zahraničných investíciách)**

Vláda Slovenskej republiky podľa § 3 ods. 1 zákona č. …/2022 Z. z. o preverovaní zahraničných investícií a o zmene a doplnení niektorých zákonov nariaďuje:

Zvýšené riziko negatívneho vplyvu na bezpečnosť alebo verejný poriadok existuje pri zahraničnej investícii,[[1]](#footnote-1)) ak cieľový subjekt[[2]](#footnote-2))

1. je výrobcom určeného výrobku,[[3]](#footnote-3))
2. vykonáva hospodársku činnosť v oblasti výroby, výskumu, vývoja alebo údržby vojenskej technológie alebo vojenského materiálu,[[4]](#footnote-4))
3. je subjektom hospodárskej mobilizácie,[[5]](#footnote-5))
4. vyrába položky s dvojakým použitím[[6]](#footnote-6)) alebo vykonáva výskum, vývoj alebo údržbu položiek s dvojakým použitím,
5. vykonáva hospodársku činnosť v odvetví biotechnológie,[[7]](#footnote-7))
6. vlastní, prevádzkuje, spravuje alebo inak užíva prvok kritickej infraštruktúry,[[8]](#footnote-8))
7. je poskytovateľom digitálnej služby,[[9]](#footnote-9))
8. vykonáva činnosť v oblasti výroby, výskumu, vývoja národných prostriedkov šifrovej ochrany informácií[[10]](#footnote-10)) alebo komponentov nevyhnutných pre ich bezpečnostnú funkciu alebo tieto výrobky vyrobil a stále nimi disponuje, ak produktu bola udelená certifikácia Národného bezpečnostného úradu,[[11]](#footnote-11))
9. je držiteľom oprávnenia podľa osobitného predpisu,[[12]](#footnote-12)) ak oprávnenie nebolo udelené na lokálne vysielanie programovej služby[[13]](#footnote-13)) alebo na vysielanie alebo poskytovanie komunitného média,[[14]](#footnote-14))
10. je poskytovateľom platformy na zdieľanie obsahu,[[15]](#footnote-15)) ktorého ročný obrat je v sume vyššej ako dva milióny eur,
11. je vydavateľom periodickej publikácie,[[16]](#footnote-16)) ktorá nie je komunitným periodikom,[[17]](#footnote-17)) ak sprostredkúva širokej verejnosti komunikáty novinárskej povahy,
12. je prevádzkovateľom spravodajského webového portálu[[18]](#footnote-18)), ktorý nie je komunitným periodikom,
13. je tlačovou agentúrou.[[19]](#footnote-19))

##

Toto nariadenie vlády nadobúda účinnosť 1. januára 2023.

1. ) § 2 zákona č. .../2022 Z. z. o preverovaní zahraničných investícií a o zmene a doplnení niektorých zákonov. [↑](#footnote-ref-1)
2. ) § 5 zákona č. .../2022 Z. z. [↑](#footnote-ref-2)
3. ) Čl. 2 ods. 1 nariadenia Európskeho parlamentu a rady (EÚ) č. 258/2012 zo 14. marca 2012, ktorým sa vykonáva článok 10 Protokolu Organizácie Spojených národov proti nezákonnej výrobe a obchodovaniu so strelnými zbraňami, ich súčasťami a komponentmi a strelivom doplňujúceho Dohovor Organizácie Spojených národov proti nezákonnému organizovanému zločinu (protokol OSN o strelných zbraniach a ktorým sa ustanovujú vývozné povolenia a opatrenia týkajúce sa dovozu a tranzitu strelných zbraní, ich súčastí a častí streliva (Ú. v. EÚ L 94, 30.3.2012).

 § 2 ods. 1 písm. a) zákona č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. [↑](#footnote-ref-3)
4. ) Spoločný zoznam vojenského materiálu Európskej únie prijatý Radou 26. februára 2018 (Ú. v. EÚ C 98/1, 15. 3. 2018). [↑](#footnote-ref-4)
5. ) § 4 ods. 1 písm. d) zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov. [↑](#footnote-ref-5)
6. ) Čl. 2 ods. 1 nariadenia Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozu, prepravy, sprostredkovania a tranzitu položiek s dvojakým použitím (Ú. v. EÚ L 134/1, 29. 5. 2009) v platnom znení.

 Zákon č. 39/2011 Z. z. o položkách s dvojakým použitím a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov. [↑](#footnote-ref-6)
7. ) Čl. 2 Dohovoru o biologickej diverzite (Oznámenie Ministerstva zahraničných vecí Slovenskej republiky č. 34/1996 Z. z.). [↑](#footnote-ref-7)
8. ) § 2 písm. a) zákona č. 45/2011 Z. z. o kritickej infraštruktúre. [↑](#footnote-ref-8)
9. ) § 3 písm. n) zákona č. 69/2018 Z. z. [↑](#footnote-ref-9)
10. ) § 2 ods. p) zákona č. 215/2004 Z. z. o ochrane utajovaných skutočností a o zmene a doplnení niektorých zákonov. [↑](#footnote-ref-10)
11. ) § 69 zákona č. 215/2004 Z. z. [↑](#footnote-ref-11)
12. ) § 157 až 189 zákona č. .../2022 o mediálnych službách a o zmene a doplnení niektorých zákonov (zákon o mediálnych službách). [↑](#footnote-ref-12)
13. ) § 19 ods. 5 zákona o mediálnych službách. [↑](#footnote-ref-13)
14. ) § 107 zákona o mediálnych službách. [↑](#footnote-ref-14)
15. ) § 9 ods. 3 zákona o mediálnych službách. [↑](#footnote-ref-15)
16. ) § 2 ods. 14 zákona č. .../2022 o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách). [↑](#footnote-ref-16)
17. ) § 13 zákona o publikáciách. [↑](#footnote-ref-17)
18. ) § 2 ods. 15 zákona o publikáciách. [↑](#footnote-ref-18)
19. ) § 2 ods. 16 zákona o publikáciách. [↑](#footnote-ref-19)